**Fatou Diome**

**Fatou Diome** kommer fra en liten øy i Saloum-deltaet i den sør-østre delen av Senegal. Foreldrene hennes var ikke gift, og Fatou vokste opp hos besteforeldre som mente at jenter ikke trengte utdanning; de skulle gifte seg og få barn. Men den lærelystne Fatou begynte i hemmelighet på skolen. En lærer klarte senere å overtale besteforeldrene til å la henne fortsettte sin utdanning. Tretten år gammel oppdaget hun den franskspråklige litteraturen og begynte selv å skrive små tekster.

Fatou gikk på skole i flere byer i Senegal og fullførte skolegangen sin i Dakar. I 1990 forelsket hun seg i en franskmann. De giftet seg og hun fulgte ham til Strasbourg i 1994. Men heller ikke familien til ektemannen godtok at kvinner skaffet seg høyere utdanning, og ekteskapet ble av kort varighet. I 1994 tok hun også doktorgraden på en avhandling om den senegalesiske forfatteren og filmskaperen Ousmane Sembène. Deretter fikk hun deltidsstilling ved Universitetet i Strasbourg og senere også ved Universitet i Karlsruhe i Tyskland. Men for å klare seg økonomisk i denne tiden måtte hun i seks år arbeide som hushjelp samtidig som hun underviste ved universitetet.

**Lengsel mot Europa og mot friheten**

Diome debuterte i 2001 med novellesamlingen***La Préférence nationale* (Forkjærligheten for nasjonen)**. Novellene hennes er ofte selvbiografiske. De skildrer unge afrikanske kvinner som møter fordommer både blant afrikanske menn og blant europeere hvis de studerer eller ønsker å gjøre karriere på andre måter. Også året etter utgav hun en novellesamling som behandlet tilsvarende temaer.

Det litterære gjennombruddet fikk Diome i 2003 med sin første roman, ***«The Belly of the Atlantic»***. Boken skildrer blant annet unge menn fra Senegal som reiser til Europa med drømmen om å bli profesjonelle fortballspillere, men som mislykkes og får ungdomstiden ødelagt.